Iwakken ad d-negmer amud-nneɣ ɣef wannuɣen yettembiwilen s teqbaylit, nextar kra n wannuɣen yettembiwilen, nwala-ten aṭas n tikkal, nura-d ayen nwala deg wannuɣen-agi yettembiwilen: Črak 02, Qezbul 02, Ɛnicuca, At ddaw weẓru d Dda spilu. Syin akkin nebda leqdic-nneɣ, akken daɣen nessawel i wid i d-yessuḍfen annuɣen-agi yettembiwilen, nemlaliten nexdem yid-sen adiwenni, i wakken ad aɣ-d-fken issalen neḥwaj ɣef wannuɣen-agi yettembiwilen.